b'\n_START_ARTICLE_\nCatharina (m\xc3\xa5nekrater)\n_START_SECTION_\nOmgivelser\n_START_PARAGRAPH_\nCatharinakrateret ligger p\xc3\xa5 den forrevne str\xc3\xa6kning mellem Rupes Altai mod vest og Mare Nectaris mod \xc3\xb8st. Mod vest-nordvest ligger Tacituskrateret, og det lavaoversv\xc3\xb8mmede Beaumontkrater ligger mod \xc3\xb8st langs randen af Mare Imbrium. I syd-syd\xc3\xb8stlig retning ligger krateret Polybius._NEWLINE_Sammen med de store Cyrillus- og Theophiluskratere mod nord danner det en fremtr\xc3\xa6dende gruppering, som er indrammet af rundingen af Rupes Altai. De udg\xc3\xb8r et bem\xc3\xa6rkelsesv\xc3\xa6rdigt syn, n\xc3\xa5r Solen st\xc3\xa5r i en lille vinkel i forhold til overfladen. Der er tydelig aldersforskel mellem de tre kratere, idet alderen stiger betydeligt fra nord til syd.\n_START_SECTION_\nKarakteristika\n_START_PARAGRAPH_\nKraterets rand er st\xc3\xa6rkt nedslidt og irregul\xc3\xa6r, og meget af den nordlige v\xc3\xa6g er sk\xc3\xa5ret ud af den slidte rand fra krateret "Catharina P". Den nord\xc3\xb8stlige v\xc3\xa6g er ramt h\xc3\xa5rdt af nedslag og udviser adskillige mindre kratere. Der er ingen terrasser tilbage i den indre v\xc3\xa6g, og den ydre vold er n\xc3\xa6ste eroderet v\xc3\xa6k. Kraterbunden er forholdsvis flad, men uj\xc3\xa6vn og med en kurvet h\xc3\xb8jderyg dannet af "Catharina P" og resterne af et mindre krater n\xc3\xa6r den sydlige v\xc3\xa6g. Der er ingen rester efter en central top.'